kardosdrur/scandi-wiki huggingface dataset:
Johan Gabriel Oxenstierna

Johan Gabriel Oxenstierna (15. juli 1750 på Skenæs i Södermanland - 29. juli 1818 i Stockholm) var en svensk greve og digter, sønnesøns søn af Bengt Gabrielsson Oxenstierna.
 
Oxenstierna fik ved sin morbroder, digteren Gustaf Fredrik Gyllenborgs omsorg, en særdeles omhyggelig opdragelse, under hvilken hans lærer, digteren og kritikeren Olof Bergklint, udøvede en stor og gunstig indflydelse på hans udvikling. Efter nogle års tjeneste i kancelliet og som kommissionssekretær i Wien udnævntes han 1774 til anden sekretær i præsidentkontoret og kammerherre hos kongen. Den sidste stilling knyttede ham til hoffet, hvor han snart blev i høj grad skattet for sin indtagende omgangstone og sin poetiske begavelse, af hvilken kongen gjorde flittig anvendelse. Skønt blid og godhjertet af natur lod han ret ofte sin åndrige satire have frit spillerum.

Med kongens venskab fulgte hurtige forfremmelser; 1783 blev Oxenstierna overkammerjunker, 1785 ekstraordinært medlem af Kancellikollegiet, 1786 rigsråd, hvormed fulgte det hverv at forestå det ledige kancellipræsidentembede, om end den egentlige ledelse af de udenrigske anliggender lå i kongens hænder. Ved rådkammerets opløsning efter rigsdagen 1789 blev Oxenstierna afskediget fra rigsrådsemhedet og udnævntes til overhofmarskal hos dronningen. I 1792 blev Oxenstierna rigsmarskal, hvilken værdighed han frasagde sig 1801. Ved det svenske Akademis indstiftelse 1786 udnævntes han til et af dets første medlemmer.

Som digter vil Oxenstiernas navn leve længe; megen pris har særlig hans digte Skördarne og Dagens Stunder høstet. Som en fortræffelig oversætter har han vist sig ved at overføre på svensk Miltons Det tabte Paradis og mere end halvdelen af Tassos Gerusalemme liberata. Oxenstierna redigerede kong Gustaf III’s skrifter, som udkom 1803—12, samt udgav sine egne arbejder (Samlade skrifter, 1.—4. del 1805—15, 5. del udgavs 1826 fra anden hånd; ny udgave i 3 bind 1836—42). Blandt monografier må nævnes C.D. af Wirsén, Minne af riksmarskalken, grefve J. G. Oxenstierna i "Svenska akademiens handlingar" (6. del, 1885) og Martin Lamm, J. G. Oxenstierna. En gustaviansk natursvärmares lif och dikt (1911).

Kilder 

 

Grever fra Sverige
Digtere fra Sverige
Medlemmer af Svenska Akademien
Medlemmer af Kungliga Vetenskapsakademien
Medlemmer af Kungliga Musikaliska Akademien
Personer i den gustavianske periode
Svenskere i 1800-tallet
Kammerherrer fra Sverige
Rigsmarskaller fra Sverige
Johan Gabriel
Svensksprogede forfattere fra Sverige
Rigsråder fra Sverige
En af rikets herrar
Min (gud)

Min er en oldægyptisk frugtbarhedsgud fra den prædynastiske periode (4. årtusinde f.Kr.).

Han blev afbildet i mange forskellige former, men blev ofte afbildet i mandeform, vist med en erigeret penis som han holdt i sin venstre hånd og med en opad pegende højre hånd holdende en plejl. Som Khem var Min en frugtbarhedsgud; som Khnum, var han skaberen af alt.

Kilder/referencer

Fertilitetsguddomme
Egyptiske guder
E.Leclerc

E.Leclerc eller bare Leclerc er en fransk kæde af lavprisvarehuse med hovedkvarter i Ivry-sur-Seine. E.Leclerc blev etableret den 1. januar 1948 af Édouard Leclerc. I øjeblikket (2012) har E.Leclerc mere end 500 butikker i Frankrig og 114 butikker udenfor Frankrig.

Historie 
 1948: Edouard Leclerc åbner den første E.Leclerc-butik i Landerneau, Brittany
 1956: Start på E.Leclerc's tøjserie
 1960: Den 60. E.Leclerc åbner i Issy-les-Moulineaux
 1969: 95 E.Leclerc-butikker lukker og omdannes til Intermarché
 1979: E.Leclerc opretter SIPLEC (olieselskab)
 1985: E.Leclerc bliver den første butikskæde til at sælge smykker i supermarkeder med deres "Le Manège à Bijoux"-koncept
 1992: E.Leclerc åbner deres første butik i Spanien og starter en ekspansion i Europa
 1995: E.Leclerc ophører med at uddele plastikposer gratis
 2000: E.Leclerc åbner deres første butik i Slovenien i Ljubljana den 7. juni
 2007: E.Leclerc åbner deres anden butik i Slovenien i Maribor den 7. november
 2007: Salget runder 30 milliarder €

E.Leclerc i Europa 
 561 butikker i Frankrig (391 lavprisvarehuse, 131 supermarkeder og 39 specialbutikker)
 30 lavprisvarehuse i Italien, drevet i joint venture med Conad
 17 butikker i Polen
 16 butikker i Portugal: Barcelos, Braga, Caldas da Rainha, Chaves, Entroncamento, Figueira da Foz, Lamego, Lordelo/Guimarães, Montijo, Portalegre, Portimão, Santa Maria da Feira, Santarém, Valongo, Viana do Castelo og Vila Nova de Famalicão
 18 butikker i Spanien: Vitoria-Gasteiz (Álava), Madrid x2, Alcobendas (Madrid), Aranjuez (Madrid), Fuenlabrada (Madrid), Majadahonda (Madrid), Pinto (Madrid),  Valdemoro (Madrid),  Soria, Alcantarilla (Murcia), Trobajo del Camino (León), Carbajosa de la Sagrada (Salamanca), Cordovilla (Pamplona), Ciudad Real, Miranda de Ebro (Burgos), Trujillo (Cáceres) og Almendralejo (Badajoz).
 2 butikker i Slovenien: Ljubljana og Maribor.

Noter

Eksterne henvisninger 

 Officielt websted 

Detailvirksomheder fra Frankrig
Hypermarkedskæder
Etableret i 1948
Alex Newell

Alex Newell (født d. 20. august 1992) er en amerikansk skuespiller og sanger . De er bedst kendt for sin tilbagevendende rolle som Wade "Unique" Adams på Fox's musikalske komedie-drama Glee, og som finalist i første sæson på Oxygen's The Glee Project.

Biografi

Tidlige liv 
Newell blev født den 20. august 1992 i Lynn, Massachusetts.  Deres far døde af kræft, da de var seks år gammel, fra hvilket tidspunkt deres mor opdragede dem, som en enlig forælder. De er uddannet fra Bishop Fenwick High School i 2012,  hvor de var involveret i deres skolens kor, improvisationskomikklub, og kostumeklub. De var også medlem af deres kirke kor.

Personlige liv 
Selv om Newell blev optaget på Berkeley College of Music, Boston, fra efteråret 2012, flyttede de til Los Angeles for at være med i Glee, da de blev bedt om at slutte sig til de tilbagevendende roller fra showets fjerde sæson. 

Newell anser sig selv som køns-non-konform (eng: gender nonconforming), hvilket betyder at de ikke ser sig selv man maskulin, feminin eller nogen anden form for binær kønsidentitet.

Kilder

Eksterne henvisninger 
 

Deltagere i The Glee Project
Skuespillere fra Massachusetts
Svenstavik

Svenstavik er en by i Jämtland  i Jämtlands län i Sverige. Den  er administrationsby i  Bergs kommun, og i 2010 havde byen 1.004 indbyggere. Svenstavik ligger ca.  65 km syd for Östersund ved sydspidsen af søen Storsjön.

Byen har et lægehus og et gymnasium;  E45 går gennem Svenstavik, og her er en station på jernbanelinjen Inlandsbanan.

Byer i Bergs kommun
Trollface

Trollface er et internetfænomen der bruges når man har lavet sjov med folk eller udført en spøg (også kaldet en troll).

Eksterne henvisninger

Internetfænomener
Benediktionsloggia

Benediktionsloggia kaldes balkonen i facaden på en katedral, hvorfra en pave eller en biskop velsigner skarer af troende.

Peterskirkens benediktionsloggia vender ud mod Peterspladsen og er berømt. Herfra præsenteres en nyvalgt pave for første gang efter en afholdt konklave. Herfra udtaler paven også Urbi et orbi, en hilsen paven udtaler i forbindelse med jul og påske. I Rom er det ikke kun Peterskirken der har en benediktionsloggia, der findes også en i Laterankirkens og Santa Maria Maggiores facader.

Kildehenvisninger 

Bygningsdele
Religiøse bygninger
Vatikanstaten
Imagine Dragons

Imagine Dragons er et amerikansk band, bosat i Las Vegas, Nevada i USA. Bandet består af Daniel Platzman, Ben McKee, Dan Reynolds, og Daniel Wayne Sermon.

Bandets store hits er blandt andet: "Radioactive", "It's Time", "Demons", "I Bet My Life", "Believer", "Thunder", "Whatever It Takes". Siden mega hittet "Radioactive", har bandet oplevet stor succes og fremgang i fans.

Historie

2008-2011 
Bandet opstod i 2008 og består af fire medlemmer. Imagine Dragons er et anagram, men det er dog ukendt hvad betydningen er. Dette ved kun gruppens medlemmer.

2011 - 2012 
I november 2011 fik de en kontrakt med Interscope Records. 4. september 2012 udgav de deres første album Night Visions, med megahittet Radioactive.

2012 - 2015 
17. februar 2015 udgav De deres andet album, Smoke + Mirrors.

2015 - 2017 
De udgav sangen "Not Today" til filmen Mig Før Dig, den 28. april 2016. Senere kom sangen "Sucker For Pain" med Lil Wayne, Wiz Khalifa, Logic, Ty Dollar Sign, og X Ambassadors, til filmen Sucide Squad. 28. november udgav De sangen "Levitate" til filmen Passengers.

23. juni 2017 udgav De deres tredje album Evolve.

2018 
21. februar udgav De deres næste singel "Next To Me"

14. juni udgav De i samarbejde med Kygo sangen "Born To Be Yours"

16. juli udgav De sangen "Natural". I starten af sangen får man lidt fornemmelsen af et af Deres tidligere hits, Radioactive.

9. november lancerede De deres fjerde album, Origins.

Night Visions Tour 
Fra oktober 2012 til august 2014, rejste bandet verden rundt på deres Night Visions Tour. De har bl.a. gæstet Danmark 16. april 2013, I Store Vega, Northside 2013 og Falconer Salen 4. november 2013.

Medlemmer 
 Dan Reynolds, trommer, sanger (2008-nu)
 Ben McKee, bas, bagrundssanger (2009-nu)
 Daniel Wayne Sermon, guitar, baggrundssanger (2009-nu)
 Daniel Platzman, trommer, baggrundssanger (2011-nu)

Tidligere medlemmer 
 Andrew Tollman, trommer, sanger (2008-2011)
 Brittany Tollman, klaver, sanger (2008-2011)

Diskografi 

Studiealbums
 Night Visions (2012)
 Smoke + Mirrors (2015)
 Evolve (2017)
 Origins (2018)
 Mercury – Act 1 (2021)
 Mercury – Act 2 (2022)

EP'er
 Speak to Me (2008)
 Imagine Dragons (2009)
 Hell and Silence (2010)
 It's Time (2011)
 Continued Silence (2012)
 Hear Me (2012)
 The Archive EP (2013)
 iTunes Session (2013)
 Spotify session (2015)

Eksterne henvisninger 

 
 

 
Etableret i 2008
Dung chen

Dung chen er et blæseinstrument formet som en lang trompet. Instrumentet bruges i Tibetanske buddhistiske ceremonier, men har også en historisk funktion som kommunikationsmiddel over lange afstande. En Dung chen minder af udseende om et Alpehorn. Dens længde varierer fra ca. 1 meter til ca. 4,5 meter. Mundstykket er tuba- lignende. Det er det hyppigst anvendte tibetanske musikinstrument, og det anvendes ofte i en duo, men kan også spilles af flere. Lyden beskrives som lig en elefants trompeteren. ;" Det er en lang, dyb klagende lyd med en kraftig efterklang, der på en og samme gang tager dig med ud bag de højeste toppe i Himalayas bjerge og tilbage i din moders skød."

Se også 
 Alpehorn
 Erke

Referencer

Eksterne links

Movie about making Tibetan Dungchen in Nepal 
Scientific Movie on the sound characteristics, history and notation of the Dungchen 

Tibet
Buddhisme
Blæseinstrumenter
Alpehorn

Alpehorn er et blæseinstrument fremstillet af træ, der oprindelig blev anvendt af hyrder i Alperne i Schweiz og Østrig. Den første skriftlige kilde, der nævner et alpehorn, er fra 1527. Alpehornslignende instrumenter kendes tilbage fra Middelalderen, men det er ikke klart, hvor gammelt instrumentet reelt er.

Et alpehorn kan alt efter landskabets beskaffenhed høres på en afstand af 5 til 10 kilometer. Alpehornet har ingen ventiler eller andre muligheder for at forandre pibens længde, og det kan derfor kun spille  naturtoner, dvs. grundtonen og dennes overtoner. Alt efter hornets grundtone svinger længden mellem 2,45 meter (C-tone) til 4,05 meter (Es-tone).

Alpehornet er nationalsymbol i Schweiz og Østrig. Lignende horn findes også i Tibet, hvor det kaldes Dungchen.

Se også 
 Didgeridoo
 Erke

Træblæseinstrumenter
Lugalo

Lugalo er en landsby i Tanzania nær Iringa. Ved Lugalo fandt i 1891 et slag sted mellem tyske kolonistyrker og en hehe-hær under ledelse af Chief Mkwawa. Slaget gav de tyske kolonitropper det første nederlag og blev indledningen til hehe-krigene, der først sluttede i 1898 med Mkwawas selvmord.

Byer i Tanzania
Virginia Bell

Virginia "Ding Dong" Bell (født 1932 i Montrose, Californien, død 1. juli 2010) var en topløs model og skuespillerinde. Hun startede sin karriere i 1950'erne som danser.
 
Virginia havde en hovedrolle i en spillefilm, Bell, Bare and Beautiful (1963). Her spillede hun en burlesk danser, hvis kæreste er gangster; plottet kulminerer, da en ung mand forsøger at opnå den ægte kærlighed hos sin drømmepige, men dennes gangsterven bruger brutale metoder for at standse romancen. Hun fik rollen på anmodning fra sin ægtefælle, Eli Jackson.

Hun medvirker endvidere i nøgenscener i forskellige videofilm, bl.a. i serien Reel Classics, og andre produktioner af Something Weird Video.

Referencer

Externe links 

 

Skuespillere fra Canada
Polsterpibe

En polsterpibe er en fysisk model, der forklarer frembringelsen af akustiske vibrationer. Ved at studere de vibrationer, som frembringes ved bevægelse af menneskets læber, når det blæser i et åbent rør af passende størrelse, kan der udarbejdes et skema over de frembragte lydes indbyrdes relationer. Dette skema er determinanten for blæseinstrumenter, uanset hvilket materiale de er fremstillet af. Princippet har været kendt indenfor tonelære siden slutningen af 1800-tallet, og er beskrevet i Helmholtz: Die Lehre von den Tonempfindungen (1896)), mens den tyske professor Richard Ewald fandt forklaringen på, hvorledes bevægelsen omdannes til tonearter.
Den høje og vidtrækkede lyd af alpehornet og Dung chenen illustrerer princippet bag polsterpiben, idet tonegangene ændres, når der skiftes mundstykke.

Funktionsmåde 
En grundlæggende funktion i polsterpiben illustreres ved Bernoullis princip. Hvis den samlede energi i en given luftmasse i følge loven om energiens bevarelse skal være konstant, så vil luftmassen udøve et lavere tryk på omgivelserne, hvis den er i bevægelse end hvis den står stille.

Litteratur 
 Der Musik-Brockhaus, Wiesbaden: Brockhaus; Mainz: Schott, 1982,

Eksterne henvisninger 
 Brass instrument (lip reed) acoustics: an introduction (Engelsk)

Noter 

Musik
Akustik
Zebrafisk

Zebrafisk (Danio rerio o.a.) er en populær akvariefisk, som er naturligt forekommende i Indien. Zebrafiskens oprindelige farvevariation er mørkeblå og guldstribet for hannen og mørkeblå og sølvstribet for hunnen. Derudover findes zebrafisken som akvariefisk også i en hvid, gylden, rød og pink udgave. I USA sælges zebrafisken under navnet GloFish også i 5 genmodificerede fluorescerende farvevarianter (rød, blå, lilla, orangegul og grøn). Genmodificerede dyr er ulovlige i EU, derfor må disse varianter ikke sælges i eller medbringes til Danmark.
Normalt bliver zebrafisken 4 cm lang, men de kan nå en længde af 6,4 cm. Zebrafisken er så tæt beslægtet med den plettede danio (Danio nigrofasciatus), at de kan yngle. Zebrafisken er nem at passe og anbefales til uerfarne akvarieindehavere. Zebrafisken bruges ofte som forsøgsdyr (også i Danmark) af flere forskellige årsager, bl.a. at den nemt yngler og er nem at passe.

Galleri

Referencer

Eksterne henvisninger 
 Kort beskrivelse af zebrafisken
 Opdræt af zebrafisk 

IUCN Rødliste - ikke truede arter
Akvariedyr
Dyreforsøg
Karpefamilien
Debatforum

Debatforum er et sted hvor man udveksler synspunkter om et givent emne således, at man kan nå frem til en politik.

Læserbreve
Oprindelig var tingsteder, og senere torve og pladser, et oplagt sted at lufte sine meninger. Efterhånden som aviser og tidsskrifter blev udbredt, så skete meningsudvekslingen i læserbreve, debatindlæg og kronikker.

Internetforum 
Der findes også efterhånden en del fora på internettet. Det er steder, hvor man kan udveksle viden, diskutere eller bare snakke sammen. Et eksempel på forumsoftware er open source-forummet phpBB.

Rejseforum
Et rejseforum er en type internetforum, der fungerer som en blanding af rejsebøger, fotoalbum og socialt fællesskab på internettet. Man lægger sine ferieoplevelser online – så alle kan nyde og lære af dem. Ofte henvender et rejseforum sig til et specielt publikum. Der findes rejsefora i mange forskellige udgaver, og antallet er hastigt stigende. Mange rejseselskaber gør i dag brug af rejseforum for at få brugere til besøge deres websider, men der findes også andre udbydere, som primært fokuserer på mediet rejseforum.

Se også
 Following
Drassows Legat

Drassows Legat er et dansk legat, som uddeles i juni/juli af Dansk Forfatterforening. Legatet kaldes også Dansk Forfatterforenings Fredspris. Legatet stammer fra formuen efter Frode Richardt Drassow, som døde i 1987. Midlerne anvendes til årlige legater til forfattere, som gennemm deres forfatterskab inspirerer til større forståelse for ideerne om fred.

Liste over modtagere

Referencer 

Legater fra Danmark
Litteraturpriser fra Danmark
Etableret i 1989
Härjedalens kommun

Härjedalens kommune (Sørsamisk: Herjedaelien tjïelte) ligger i landskaperne Härjedalen, Hälsingland og Dalarna i Jämtlands län i Sverige. Kommunens administrationscenter ligger i byen Sveg. Det meste af kommunen, bortset fra Ängersjö og Ytterhogdals gamle sogn, tilhørte Norge frem til freden i Brömsebro i 1645.

Härjedalen kommune, som arealmæssigt er Sveriges femte største, og Gotlands kommun er de eneste to svenske kommuner som har navn efter et landskap. 

Kommunen grænser i nord til Bergs kommun. I nordøst har kommunen grænse til Ånge i Västernorrlands län, i øst til Ljusdal i Gävleborgs län og i syd til kommunerne Älvdalen, Mora og Orsa i Dalarnas län. I vest grænser kommunen til Røros og Engerdal kommuner i Norge.

Geografi
Härjedalens kommune ligger i et bjergrigt område, med mange bjerge over 1.000 moh. Sveriges højst beliggende bebyggelse, Högvålen (830 moh.) ligger i kommunen. Kommunens største sø er Rogen på grænsen til Norge, og den regnes som udspringet for Skandinaviens længste elvsystem: Trysilelven-Klarälven-Göta älv. Imidlertid bliver det meste af kommunen afvandet af elven Ljusnan. I den østlige del af kommunen er der et skovklædt plateaulandskab. Sonfjället Nationalpark ligger i kommunen, det samme gør flere naturreservater. Land- og skovbrug er vigtige erhverv. Sæterdrift har vært almindelig, og der er tre rengræsningsområder i kommunen ("samebyer"). Der er flere skisportssteder i kommunen.

E45 går gennem Härjedalen, som er knyttet til det svenske jernbanenet med Inlandsbanan. Härjedalen Sveg Airport har daglige flyforbindelser til Stockholm.

Samisk sprog
Samisk har status som officielt minoritetssprog i kommunen og Härjedalen kommune indgår i forvaltningsområdet for samisk sprog i Sverige.

Byer
Härjedalen kommune havde otte byer i 2005.
Indbyggere pr. 31. december 2005.

Härjeåsjön er en sø og en by ca. 19 km sydvest for Sveg og ca 11 km nordøst for Lillhärdal

Eksterne kilder og henvisninger 

 Officiel hjemmeside for Härjedalen kommune

Kommuner i Jämtlands län
Karl Wåhlin

Karl Ludvig Wåhlin (14 juli 1861 i Lund - 27. januar 1937 sammesteds) var en svensk kunsthistoriker og tidsskriftsredaktør.

Han var sønnesøn af præsten Lars Peter Wåhlin, søn af rektor Carl Ludvig Wåhlin og Anna Johanna Hakvina Meijer, bror til arkitekten Theodor Wåhlin og juristen Samuel Wåhlin samt fætter til bibliotekaren Lars Wåhlin. Karl Wåhlin giftede sig i 1902 med kunstneren Hildur Hult. De fik sønnen Staffan i 1902, men moderen døde allerede i 1904. Karl Wåhlin giftede sig i 1918 med Anna Lamberg-Bruun.

Wåhlin tog studentereksamen i Lund 1880 og ansattes 1883 i Gleerupska Universitetsboghandlen. Han arbejdede 1884-1892 som litterær assistent hos forlaget P.A. Norstedt & Söner. Blandt andet var han 1887-1890 redaktionssekretær for Ny Svensk Tidskrift. Han blev i 1890 amanuensis ved Sveriges Nationalmuseums kunstafdeling, hvor han 1895-1904 var sekretær. Efter otte års orlov vendte han tilbage som sekretær 1913-1916 og derefter atter som amanuensis.

Wåhlin grundlagde i 1892 tidsskriftet Ord och Bild (som i dag hedder Ord&Bild), hvis redaktør han var frem til sin død i 1937. Under hans ledelse etablerede Ord&Bild sig hurtigt som Sveriges vigtigste kulturtidsskrift.

Som kunstkritiker publicerede Wåhlin i et utal af svenske tidsskrifter og dagblade, blandt andet Svenska Dagbladet og Stockholms Dagblad. Han udgav flere kunstnersmonografier, blandt andet Johan Vilhelm Karl Wahlbom (1901) og Ernst Josephson (1911-1912).

Wåhlin var 1887-1898 sekretær i Sveriges Allmänna Konstförening, bestyrelsesmedlem i Samfundet De Nio siden dets grundlæggelse i 1913 og 1919-1922 formand for Sveriges forfatterforening.

Eksterne henvisninger 

 
 
 
 

Kunsthistorikere fra Sverige
Museumsfolk fra Sverige
Journalister fra Sverige
Redaktører fra Sverige
Medlemmer af Samfundet De Nio
Svenskere i 1800-tallet
Svenskere i 1900-tallet
Personer fra Lund
Alexander Cooper

Alexander Cooper (født ca. 1605 vist i London - død 1660 i Stockholm)  var en engelsk miniaturmaler.

Han var fra 1648 hofmaler i Sverige; en kort tid har han også været i København (1656), hvor han malede portrætter af kongefamilien nogle i Rosenborg. I Nationalmuseum og Historiska museet i Stockholm samt i Göteborg-Museum  ses gode prøver på hans kunst: Gustaf Adolf, Grev Creutz med videre;  han malede også et miniatureportræt af dronning Kristina af Sverige. Så dygtig en  kunstner han var, kan han ikke i foredragets finhed, åndfuldhed og  strålende gennemførelse stå mål med sin berømte bror Samuel Cooper.

Kilder

Noter

Eksterne henvisninger 

 

Malere fra England
Miniaturmalere
Portrætmalere
Hofmalere fra Sverige
Svenskere i 1600-tallet
Personer fra London
Salmonsens
Salvatorklokken

Salvatorklokken er den største kirkeklokke i Salzburg Domkirke, og efter Pummerinklokken i Stephansdom i Wien den næststørste kirkeklokke i Østrig. Den blev støbt i 1961, og med en vægt på over 14.256 kg er den blandt verdens største kirkeklokker. Salvatorklokken hænger som eneste klokke i domkirkens nordtårn, hvor de øvrige seks klokker hænger i domkirkens sydtårn. Den benyttes kun på de vigtigste hellig- og festdage.

Salvatorklokken blev støbt af Robert Schwindt og ingeniør Georg Sippel fra Gießerei Oberascher. Klokken har en diameter på 2.790 mm og en slagtone (grundtone) på es0 +4. Klokkens knebel vejer cirka 500 kg, og er den eneste af kneblerne i domkirkens klokker med egen aktiveringsmotor.

Eksterne henvisninger 
 Videoklip med Salvatorklokken
 Om Salvatorklokken på domkirkens hjemmeside

Klokker
Salzburg
Iriseren

Iriseren (også kaldet irisering, (perlemorsagtigt) farvespil, regnbueglans og perlemorsglans) er en farve, som skifter farve alt afhængig af, hvilken vinkel den ses fra. Iriseren forekommer naturligt, men kan også skabes kunstigt. Iriseren ses flere eksempelvis på sæbebobler, CD'er og spildt benzin. Kan også ses på fjer, muslinger, insekter, maling, slanger, fisk, sten, skyer og planter (sjældent). Iris kommer af det græske ord ἶρις (îris), som betyder regnbue.

Galleri

Eksterne henvisninger 

Optik
Mineralogi
Farver
Guanacaste naturreservat

Guanacaste naturreservat (på spansk: Area de Conservacion Guanacaste) er et administrativt område der forvaltes af SINAC til naturbevarelse i den nordvestlige del af Costa Rica i provinserne  Guanacaste og  Alajuela. Området består af tre nationalparker, men også flere parker og naturreservater:

 Volcan Rincon de la Vieja nationalpark
 Santa Rosa nationalpark
 Guanacaste nationalpark
 Bahia Junquillal vildtreservat
 Horizontes Skovbrugsforskningstation
 Corredor Fronterizo vildtreservat
 Iguanita vildtreservat
 Riberino Zapandis vådområder

I 1999 blev de tre nationalparker sammen med Bahia Junquillal vildtreservat optaget på UNESCOs Verdensarvsliste. De fredede områder udgjorde et areal på 88.000 ha landjord samt 43.000 ha marine levesteder. I 2004 blev området udvidet med et område syd for Santa Elena halvøen og det totale areal er nu omkring 104.000 ha landjord og 43.000 ha marine levesteder.

Verdensarvsområder i Nord- og Sydamerika
Costa Ricas geografi
Martha Goldstein

Martha Goldstein (født Martha Svendsen 10. juni 1919 i Baltimore, Maryland – 14. februar 2014 i Seattle) var en amerikansk cembalist og pianist, der gav koncerter i Norge, Sverige og USA. Hun fremførte bl.a. værker af Georg Friedrich Händel, Frédéric Chopin, Georg Philipp Telemann, Franz Liszt og Ferruccio Busoni.

Hun blev undervist på Peabody Institute i Baltimore og Juilliard School i New York. Som voksen underviste hun på Peabody Institute i 20 år og på Cornish College of the Arts.

Referencer

Eksterne henvisninger 

Pianister fra USA
Cembalister
Personer fra Baltimore